ጥቃቅንና አነስተኛ ኢንተርፕራይዞችን በሰፋፊ የልማት ፕሮጀክቶች ላይ ተሳታፊ ለማድረግ እየተሰራ መሆኑ ተገለጸ
ጥቃቅንና አነስተኛ ኢንተርፕራይዞች በሰፋፊ የልማት ፕሮጀክቶች ላይ ተሳታፊ ለማድረግ እየተሰራ ነው ሲሉ የጠቅላይ ሚኒስትሩ የመሰረተ ልማትና የከተማ ልማት ጉዳዮች አማካሪው አቶ ዣንጥራር አባይ ተናገሩ፡፡በአዲስ አበባ፤ “የተጀመረውን ሀገራዊ ለውጥ እናፋጥናለን፡፡” በሚል መሪ ቃል ለሁለተኛ ጊዜ የሚካሄደው ሀገር አቀፍ የሞዴል ጥቃቅንና አነስተኛ ኢንተርፕራይዞች ባዛር ዛሬ ተከፍቷል።አቶ ዣንጥራር በዚሁ ባዛር መክፈቻ ላይ እንዳሉት፤ ጥቃቅንና አነስተኛ ኢንተርፕራዞችን በሰፋፊ የልማት ፕሮጀክቶች ማለትም በማዕድን፣ በቤቶች ልማት፣ በስኳር እና መሰል ስራዎች ላይ ተሳታፊ ለማድረግ ሰፊ ርብርብ እየተደረገ ነው፡፡ጥቃቅንና አነስተኛ ኢንተርፕራዞች በድህነት ውስጥ ከሚኖረው ህብረተሰብ ጋር በእጅጉ የተቆራኘ ነው ያሉት አቶ ዣንጥራር፤ የልማታዊና ሞክራሲያዊ ስርአቱ ቀጣይነት እንዲኖረው ከፍተኛ አስተዋፅኦ አለውም ብለዋል፡፡በሀገሪቷ የተጀመረውን ኢኮኖሚያዊ ሽግግር ለማሳካት እየተሰሩ ካሉ ስራዎች መሀል ግንባር ቀደሙ የስራ እድል ፈጠራ ስራ መሆኑን ያወሱት አቶ ዣንጥራር፤ ለተለያዩ ዜጎች የስራ እድሎችን በመፍጠር በሚልዮን ለሚቆጠሩ ዜጎች ሀብት መፍጠር ማስቻሉንም ተናግረዋል፡፡ኤግዚቢሺንና ባዛሩ ከዛሬ ጀምሮ ለሰባት ቀናት የሚቆይ መሆኑም ተነግሯል፡፡በዳግማዊት ግርማፎቶ፡ ከፋይል